Disfemizmas
Disfemizmas (gr. δυσφήμη – neteisingas pasakymas) – žodis ar žodžių grupė, vartojami vietoj švelnesnių žodžių, siekiant sudaryti neigiamą nuomonę, suteikti neigiamą atspalvį ar ką nors įžeisti, pavyzdžiui, „dvėsti“ vietoj „mirti“. Po antrojo pasaulinio karo sovietinė Lietuvos valdžia plačiai vartojo disfemizmus „banditas“ (vietoj žodžio „partizanas“), „liaudies priešas“ (vietoj „sovietų valdžios priešas“) ir pan. Jais buvo siekiama sumenkinti pasipriešinimo sovietinei santvarkai reikšmę ir pažeminti šios santvarkos oponentus. Žodžio „disfemizmas“ antonimas yra „eufemizmas“.